Antoni Barceló Veny (Porreres, Mallorca, 22 de setembre de 1949)\nEconomista, professor mercantil, gerent i assessor d’empreses i voluntari de Creu Roja. Fill de Gaspar i Catalina, fa part de la nissaga dels Barceló de Porreres. Estudia a l’Escola de Comerç de Palma, on obté (1969) el títol de professor mercantil. A la Universitat de València es llicencia en Ciències Econòmiques (1975).\nTreballa com a delegat a les Balears de l’INFE (1984-1987), Instituto de Fomento de la Exportación (actualment ICEX , Instituto de Comercio Exterior). Presta serveis com a economista al Grup Medieval Times (1987-1989). És subdirector de CIMSA, empresa del Grup March (1989-1991). Entre 1991 i 2011 és gerent del Col·legi Oficial d’Arquitectes.\nHa estat professor d’anàlisi de projectes del màster Internacional de Turisme de la UIB (1995-1999). Ha realitzat estudis sobre els ferrocarrils de Mallorca, el transport marítim de mercaderies a les Balears, l’impacte econòmic dels ports de Palma i Alcúdia (Mallorca), la construcció a les Balears i d’altres temes És membre de l’equip redactor de l’informe econòmic anual de Sa Nostra i de la Memòria del CES (des del 2002). Membre del Cercle d´Economia de Mallorca, ha estat vocal de la junta directiva. Voluntari de Creu Roja, ha estat vocal (2004-2005) i és president del 2005 ençà de la Comissió de Finances de Creu Roja a les Balears. El 2011 és guardonat amb la medalla de plata. Casat (1975) amb Antònia, té una filla, que és economista.\nJosep Balaguer Vallès (Inca, 13 de juny de 1869 – Palma, 16 de febrer de 1951)\nMúsic i soci de Creu Roja. Nebot del cantant d’òpera Francesc Mateu Nicolau (“Uetam”), l’acompanya com a pianista a les seves actuacions pels teatres d’Europa. És músic major de la banda del Regiment d’infanteria de les Balears (1897-1920) i, posteriorment, director de la banda del Regiment d’infanteria d’Inca. Participa a la fundació de l’Orquestra Simfònica (1947), de la qual és nomenat director honorari.\nÉs soci de Creu Roja des de l’octubre de 1933. Mor a Palma als 81 anys. Llega a l’Ajuntament de Palma la casa familiar, dita Casal Balaguer, abans Can Blanes. Un carrer d’Inca i un de la barriada de Son Oliva Nou (Palma), duen el seu nom.\nPublicado por Miquel en 11:13 No hay comentarios:\n179 notes biogràfiques de voluntaris, socis, col·laboradors i amics de Creu Roja a les Illes Balears (1873-2012). INTRODUCCIÓ.\nEl present volum recull 179 notes biogràfiques de voluntaris, socis, amics, treballadors i col·laboradors de Creu Roja a les Balears que han aportat a l’esforç comú contribucions rellevants. La llista és incompleta a causa de les limitacions de la informació disponible, la brevetat d’aquestes pàgines i l’abundància de persones que han donat suport a l’entitat des de l’anonimat i la discreció.\nLes notes biogràfiques que oferim es presenten per ordre alfabètic a fi de facilitar la cerca dels noms i el maneig del volum. En tots els casos, les persones biografiades han estat actives en els primers 140 anys de presència de Creu Roja a les illes (1873-2013). Molts consideren que la història d’una institució convé que no parli de les persones. Contràriament, nosaltres creiem que la referència a les persones que han protagonitzat els fets que conformen la nostra història és, en un cas com el que ens ocupa, un mitjà oportú i pertinent per retre un tribut d’admiració, agraïment i respecte, a totes les persones que al llarg dels anys han fet possibles els fruïts que la institució ha posat a l’abast de les persones vulnerables de la comunitat balear.\nAtribuir l’acció de beneficència del passat llunyà i les aportacions a l’acció d’intervenció i inclusió social del passat recent a les institucions (públiques, religioses, etc.) constitueix un reduccionisme que empobreix la visió de les coses. Al costat de les institucions, hi ha hagut a les illes una munió d’iniciatives individuals i col·lectivesque han sumat innumerables contribucions que han estat més solidàries i més generoses que el que reflecteixen diverses anàlisis.\nPensem que el coneixement d’algunes de les persones que al llarg del període indicat han treballat en favor dels exclosos, marginats, malats, accidentats, oprimits i desemparats, pot servir per mostrar l’amplitud de l’àmbit que en el passat ha cobert la generositat d’individus solidaris, sense distinció de creences, ideologies, concepcions, querències, etc. Passa que la solidaritat és sobretot una virtut cívica a la qual són cridats tots els ciutadans als quals importa el sofriment, el dolor, l’abandó, la desempara, la malaltia, la discapacitat, la desigualtat d’oportunitats, l’explotació, els abusos, etc., que pateixen els febles, els vulnerables, els desafortunats.\nEls voluntaris, socis i col·laboradors, de Creu Roja ens sentim afalagats i estimulats per l’exemple dels que ens han precedit en la realització d’una tasca que ens convoca a treballar organitzadament, incansablement, coordinadament, deixant de banda personalismes i protagonismes inconvenients. És molt el que podem aprendre dels homes i dones que amb el testimoni de les seves vides ens donen exemple de treball solidari, mantingut sense interrupcions, amb constància i a través de múltiples formulacions i expressions.\nMereixen una menció especial Manel Villalonga Pérez, Antoni Roca Vàrez i Marià Palerm Tur, promotors de la implantació de Creu Roja a Palma. Menorca i Evissa, respectivament.


Notícies - L'exposició internacional de la indústria del vidre de la Xina (Xangai) 2021 va acabar amb èxit\n2021 L'exposició internacional de la indústria del vidre de la Xina (Xangai) va acabar amb èxit\nDel 6 al 9 de maig de 2021, l'Exposició Internacional de la Indústria del Vidre de la Xina (Xangai) va acabar amb èxit a la Sala d'Exposicions de Xangai. Com a proveïdor conegut de productes professionals per a maquinària de vidre, Sunkon Intelligent Technology CO., LTD va participar activament en aquesta exposició de vidre i va exposar la nostra màquina de doble tall intel·ligent d'alta velocitat de producte més innovadora i competitiva a clients de tot el món.\nL’exposició va reunir convidats de tot el món, amb excel·lents exposicions de màquines i explicacions entusiastes dels venedors. El nostre estand va atreure un gran nombre de clients a visitar-los i aturar-se. Hi ha pocs seients buits a la zona d’intercanvi de clients i a la sala d’oci. La companyia ha assolit intencions de cooperació amb molts clients i ha rebut elogis unànimes per part dels clients.\nAmb el ràpid desenvolupament de la indústria de la maquinària de vidre avui dia, copsar la demanda del mercat significa captar-se demà.\nSunkon Intelligent Technology CO., LTD adoptarà una actitud més professional i rigorosa, augmentarà el grau de progrés en investigació i desenvolupament i contribuirà a la prosperitat i desenvolupament de la indústria de la maquinària de vidre.\nHora de publicació: 11 de maig de 2121\nMàquina de mitra variable de vidre, Màquina de mitra de vidre, Mòlta de pedra de 45 graus, Màquina de tallar pedra de 45 graus, Equip de rectificat de pedres, Màquina de tallar vidre per a mobles,


Actualitzada 19/07/2020 a les 07:05\nPaciència i respecte per un costat, i per l’altre, intolerància i mesures dràstiques. Es tracta de dues actituds encontrades que trobem en el cor de l’home.\nÉs el tema de la paràbola que llegim a l’evangeli d’avui: a la bona llavor sembrada per l’amo al seu camp hi han nascut cards i males herbes i fins i tot cugula, que ha estat escampada traïdorament de nit per un home envejós. I la mala herba creix juntament amb la bona llavor.\nAmb la sorpresa, els treballadors demanen permís a l’amo per arrencar les males herbes i l’amo no els deixa.\nLa raó és desconcertant: “No ho feu pas: si collíeu la cugula potser arrancaríeu també el blat.”\nCal tenir paciència i esperar. A l’hora de la sega estaran ben diferenciades la cugula i el blat. Mentre l’un és guardat al graner, l’altra és cremada al foc.\nFins aquí la paràbola.\nÉs l’etern i angoixós problema del mal en el món, de la coexistència pacífica entre bons i dolents.\nCom dues línies històriques desenvolupades paral·lelament: la línia del dolor, de la violència, de l’odi i de la mort.\nI al costat, els bons, que actuen amb rectitud i coherència encara que siguin trepitjats. I la pregunta de sempre: Per què Déu permet això?\nEls fonamentalistes de tots els colors són sempre partidaris de solucions dràstiques i immediates: arrencar-ho tot. Més que preguntar-nos amb indignació per què Déu permet l’existència del mal, hauríem de preguntar-nos com és possible que Déu sigui tan pacient i bo.\nLa paciència de Déu davant del mal no és debilitat, sinó saviesa.\nEl bé i el mal conviuen en proporcions desiguals en el món i en el cor de l’home. No sol haver-hi una persona dolenta que no tingui quelcom de bo ni cap de bona que no tingui defectes.\nEl compromís de l’home està en la lluita contra el mal i en la defensa del bé. Però cal advertir que no és igual dolent que molest ni el que és bo s’identifica necessàriament amb els que ens agrada.\nEncara un darrer pensament: Déu és amor i l’amor és pacient. Déu té unes possibilitats que no tenim els homes i l’acció divina pot començar on els homes ja no som capaços de més.\nEl temps dels homes és limitat.\nEl temps de Déu és infinit.


El Ripollès defineix el futur de les seves infraestructures a través d'una jornada participativa - Consell Comarcal Ripollès\nPortada » Notícies » Noticies » El Ripollès defineix el futur de les seves infraestructures a través d’una jornada participativa\nAquest proper dissabte 18 d’abril es celebrarà la jornada participativa que ha de permetre definir conjuntament el Pacte Comarcal de les Infraestructures del Ripollès. Serà una matinal de debat al voltant de cinc infraestructures (viàries, ferroviàries, energètiques, de telecomunicacions i de sanejament i residus) en què participaran cinc grups formats per entre 5 i 7 persones cadascun provinents d’àmbits polític, tècnic, econòmic i social del Ripollès.\nCada grup debatrà al voltant d’un tipus d’infraestructura a partir de la Diagnosi de les Infraestructures del Ripollès, realitzada en una primera fase del Pacte, i farà una sèrie de propostes de futur que, al final de la jornada, seran posades en comú amb les propostes dels altres grups per obtenir un primer esborrany de definició del Pacte. Aquest primer document serà aprovat inicialment pel ple del Consell Comarcal per, posteriorment i en un període d’exposició pública, ser enviat a entitats i ciutadania perquè hi diguin la seva. Un cop contemplades totes les al·legacions, el Pacte s’aprovarà definitivament.\nEl programa de la jornada, que es farà a la seu del Consell Comarcal: serà el següent:\n10:00h Rebuda dels participants: Repartiment de materials per a la sessió\n10:15h Benvinguda i presentació instituciona\n10:25h Presentació de la Diagnosi de les Infraestructures del Ripollès\n10:45h Treball en grups: Valoració de la Diagnosi i identificació de les propostes per al Pacte Comarcal\n12:00h Pausa esmorzar\n12:20h Posada en comú de les propostes del grup i priorització\n13:20h Tancament de la jornada\nLa iniciativa del Pacte, innovadora a nivell català ja que aposta per la participació ciutadana en un tema estratègic, es va posar en marxa el mes d’octubre passat amb una primera fase de diagnosi plantejada per un Grup Motor. Els objectius que persegueix el Pacte són establir un diagnòstic unitari sobre la situació de les infraestructures al Ripollès, articular un conjunt de propostes de consens amb experts i ciutadania sobre les infraestructures del futur a la comarca, disposar d’una eina que permeti agilitzar les negociacions de les inversions al Ripollès amb les administracions d’àmbit català, espanyol i europeu, i incidir en la redacció dels diferents Plans que estan en procés d’elaboració.


L'alliberament de l'asfíxia catalanista\nMiquel Payeras | 09 novembre 2003\nL'estratègia de la política lingüística del Govern ja ha finalitzat la primera fase. Que era avaluar la reacció que provocava tants d'anuncis com s'han fet. El resultat l'explicava amb un somriure un conseller dimarts passat a qui això subscriu: «la prevista, res més».\nEls globus sonda llançats des del juny han complit la missió encomanada. Primer va ser Rosa Estaràs acompanyada de Manuel Jaén Palacios la que, el juny, anuncià que el bilingüisme seria objectiu fonamental del Govern, amb prioritat màxima a l'ensenyament en el qual, a més, fixaven la consecució de la llibertat d'elecció de centre com l'altra gran missió a acomplir. Després, el conseller de Funció Pública, José María Rodríguez, anuncià que impulsaria el decret que liquidaria el català per raó d'edat als funcionaris majors de cinquanta anys. Més tard, des de l'Ajuntament, l'anunci dels Ciutat de Palma en castellà, devora del català. Per enmig, el conseller d'Educació i Cultura, Francesc Fiol, fent valer la seva bona imatge, pareixia enfrontar-se al de Funció Pública, alhora, emperò, també se sumava a les tesis bilingüistes i, a més i al mateix temps, usava el director general de Política Lingüística com a tranquil·litzador de part del personal catalanista. Tot això, fins el setembre. Anuncis. Per calibrar la reacció. «La prevista, res més». És a dir, que no han detectat, perquè no n'hi ha hagut, cap moviment tendent a donar unitat en la resposta per quan arribi el moment definitiu.\nDesprés, a l'octubre, s'ha iniciat una fase de transició entre la prèvia i la vertaderament executiva. Durant aquesta transició s'ha formalitzat l'anunciat pel conseller Rodríguez i, per altra banda, la introducció del castellà als Ciutat de Palma. Més o manco al mateix temps que el president Jaume Matas advertís, en el seu discurs del debat de Política General, en el Parlament, que el procés «d'alliberament» de «l'asfíxia» catalanista «no ha fet més que començar». És previsible que en aquesta fase hi hagi qualque altra acció més o manco d'igual naturalesa. És a dir, crear noves situacions, nous exemples. Però encara no destruir, del tot. Probablement serà aquests pròxims mesos quan s'anunciïn més noves sobre la televisió autonòmica en castellà, i subsidiàriament amb programes en indígena.\nLa tercera fase, la posterior, serà la de veres important. El pla estratègic que està seguint el Govern preveu, com no podia ser d'altra manera, que serà imprescindible fer canvis legals en l'ordenament jurídic lingüístic. Membres del mateix govern reconeixen que així és. Que ja se sap què se canviarà i com. El que no se té decidit és quan se farà. Probablement després de les eleccions generals. No se canviaran lleis, però sí decrets. Quins? No ho volen dir. Però no fa falta posar-hi molta imaginació per suposar-ho: el de mínims de català, el d'escolarització, el del català a l'administració...\nDesprés d'haver constatat la reacció contrària «prevista», ara estan fent molta feina per atacar els flancs que necessiten neutralitzar per actuar en la tercera fase. Per exemple, tracten el govern català amb cotó. Tant, que els de CiU estan encantats amb Matas i Estaràs, i no perden ocasió per demostrar-ho. Va bastar un comentari perquè el Govern balear aconseguís que la ministre d'Afers Exteriors enviàs una carta de pau a Pujol pel tema dels doblers de l'Institut Ramon Llull. Després d'unes converses, l'acord és total: ja no hi ha deute de l'executiu nacional, sinó ganes de col·laborar mútuament. La sintonia és total. Per altra banda, no s'ha de descartar que hi hagi hagut els contactes pertinents per tenir garanties que una part formalment important de la hipotètica resposta social ja estigui acotada dins dels marges rituals de la reacció «prevista». I en quant al flanc polític opositor, no els incomoda: no només per l'evident feblesa sinó perquè qualsevol dia UM anunciarà «grans» mesures en favor del català en el Consell que ajudaran a embullar, posant l'accent amb l'anècdota perquè se desviï l'atenció de l'essència.\nAixí, sense una resposta política i social unida (que seria l'únic que els podria preocupar de bon de veres), quan arribi el moment de pitjar l'accelerador i canviar els decrets que consideri oportú, el Govern espera no tenir més oposició que «la prevista» i, per tant, aconseguir l'objectiu traçat en el pla estratègic: «l'alliberament de l'asfíxia» catalanista.


Qui som – Commons Cloud\nCommonsCloud.coop el formen les persones i entitats que mancomunen eines de núvol digital en un projecte tecnoètic i cooperatiu amb programari lliure; així com aquelles que es fan càrrec del servei, de la implementació, el manteniment, la gestió i el suport. És impulsat per la cooperativa integral femProcomuns SCCL en intercooperació amb altres cooperatives i entitats.\nL’entitat matriu del projecte és la cooperativa integral de consum i treball sense afany de lucre i d’iniciativa social femProcomuns SCCL. Les persones i entitats usuàries es fan sòcies de consum de femProcomuns i contracten els serveis amb quotes estipulades a la taula de tarifes. D’aquesta manera les persones i entitats sòcies usuàries són copropietàries juntament amb les persones sòcies treballadores. CommonsCloud.coop és un Grup d’Activitat Cooperativitzada (GAC) de femProcomuns format per persones sòcies de treball i altres col·laboradores. Com altres GAC té el seu propi funcionament, canals i comptabilitat interna diferenciada dins la cooperativa, alhora que contribueix a l’estructura comuna.\nUna persona pot ser usuària de CommonsCloud.coop simplement registrant-se. Això li dóna accés a l’Àgora del projecte i a altres serveis gratuïts. També pot contribuir fent aportacions i col·laborant en la documentació i altres tasques o participar en les activitats obertes de la comunitat. Per la majoria de serveis cal donar-se d’alta com a sòcia. Poden fer-ho tant persones individuals com organitzacions. Fer-se sòcia implica una aportació única al capital social (mínim 10€) que es retorna en cas de donar-se de baixa. Les eines de núvol es poden contractar mitjançant quotes mensuals o anuals un cop feta l’alta de sòcia.\nCommonsCloud.coop té com a objectiu ser un servei cooperatiu mancomunat autònom, sostingut per les quotes de les persones i entitats sòcies. Mentre no s’arriba a aquest objectiu les aportacions pròpies de femProcomuns i altres entitats intercooperants, així com les aportacions de campanyes de co-mecenatge i les subvencions complementen la sostenibilitat del projecte. Aportacions rebudes:\nA les persones que han contribuït en algun moment a la ideació i a l’impuls del projecte posant-hi el seu coneixement, capacitats i treball. A les persones i organitzacions que han fet contribucions desinteressades i també a aquelles que han apostat per mancomunar les seves eines de treball, emmagatzemament i comunicació fent-se sòcies cooperativistes. A les persones, organitzacions i col·lectius que desenvolupen eines tecnològiques amb programari lliure sense les quals el projecte no seria possible, entre elles: LDAP, NextCloud, Zimbra, BigBlueButton, Phabricator, Discourse, Dolibarr, LimeSurvey. A les persones, organitzacions i col·lectius que formen la confluència de les Economies Feminista, Ecologista, Social, Solidària i del Comú (EFESSC) que estan posant les bases per una transformació de l’economia posant al centre les persones, el planeta i la col·lectivitat, en lloc del lucre privat.


Recital casteller a Mataró en el dia més gran dels Capgrossos\nEls Capgrossos més espectaculars fan vibrar Santa Anna gràcies al primer 5de9f descarregat i s’acaben anotant la millor actuació de la seva història. Els Castellers de Vilafranca recuperen el 4de9 amb l’agulla i reaccionen completant el 3de8 aixecat per sota després d’un intent. Els Minyons no han pogut reeditar el 2de9fm de la festa major i s’apunten la tripleta màgica.\nJosep Torreño | Mataró\nExcel·lents! Els Capgrossos de Mataró han brillat com mai anotant-se la millor actuació de la seva història en unes Santes que mai oblidaran. La colla ha fet un salt espectacular en la seva trajectòria gràcies al seu primer 5de9 amb folre descarregat, que ha arribat minuts després de completar la primera torre de 9 emmanillada de l’any.\nEls Capgrossos arribaven més ambiciosos que mai en la seva cita més especial, a casa, per festa major i al costat de dues de les formacions més importants del panorama. Han obert amb un segur 3de9 amb folre que s’han apuntat sense complicacions ni sorpresses. Era clau per encarar l’ascens al port de muntanya més alt en la seva etapa reina particular, com així han anomenat aquest compromís a les xarxes socials. En primer lloc amb una torre de 9 que s’ha mostrat molt solvent a nivell de folre i manilles, amb una execució acurada, potser massa lenta, per evitar imprevistos. La torre ha començat a girar-se amb l’arribada de la canalla i malgrat el descens s’ha treballat, no ha donat sensació de perill. Primer trumfo del dia, i ara sí, primer gamma extra completat en unes Santes.\nAmb mitja feina feta han anat de cara al 5de9f, que en un primer intent han desmuntat a l’alçada dels sisens. Han fet bé perquè la construcció no semblava oferir massa garanties. En el seu torn no s’han rendit i han tornat a atacar la súpercatedral, aquesta vegada oferint millors mides, especialment en la banda del tres. Quan ha arribat la segona aleta Mataró ha tremolat, mentre els seus Capgrossos, serens, iniciaven la descarregada, tremoladissa, relativament nerviosa, però amb un gran esforç per part dels terços fins a culminar l’èxit més gran del seu historial. I la plaça de Santa Anna tornant a tremolar encara més i encomanant l’eufòria blava en la gesta més important dels seus 21 anys. Han rubricat la millor actuació del seu historial amb un pilar de 6. De traca i mocador!\nPrimer 5de9f descarregat pels Capgrossos de Mataró\nA banda i banda de la plaça dues de les més grans. Amb uns Castellers de Vilafranca que s’han barrejat amb sensacions diverses. Han fet un gran inici recuperant 3 anys després el 4de9 amb folre i agulla, una marca de la casa que s’havia escapat de Cal Figarot. El castell ha pujat amb bones mides però s’ha complicat per dalt en el moment de l’entrada de l’enxaneta del pilar, superant alguna dificultat en la sortida dels dosos. L’han batallat pels pisos inferiors però finalment se l’han embutxacat. Ha estat un moment molt important pels de Toni Bach, però no l’únic. En segona ronda s’adjudicaven una segura torre de 9 amb folre i manilles, la quarta de l’any, per donar pas al 3de8 aixecat per sota. Els Verds hi han topat en un primer intent, cedint a nivell de terços quan ja apareixia el pis de segons. Sense donar-se per vençuts han reaccionat apostant per la mateixa construcció, i ara, tot i unes darreres aixecades complicades, l’han pogut coronar. La baixada no ha estat fàcil, amb el castell exigint molta defensa, finalment l’han dominat, convertint-se en el tercer de la seva trajectòria. Moral alta pels vilafranquins, però sense poder arrodonir la festa ja que el pilar de 7 amb folre final s’ha trencat quan ja sortia la canalla.\nEls Verds han descarregat l’imponent 4de9fag, el primer de la colla en gairebé 3 anys (Foto Josep Torreño)\nPer la seva banda els Minyons de Terrassa es presentaven a Mataró amb alguna baixa destacada del tronc, fet que els ha impedit atacar per exemple el 2de9fm, una construcció habitual en les seves actuacions a Les Santes. Els malves s’han hagut de conformar amb una tripleta màgica i el pilar de 6, una gran actuació però lluny de les seves aspiracions. Ho han fet amb un segur 3de9f i un 5de8 molt solvent, però el segon 4de9 amb folre de l’any els ha posat a prova, ja que els ha obligat defensar-lo amb dificultats. S’han acomiadat amb un pilar de 6 on destaca el debut de l’aixecador.\nEls Minyons de Terrassa han tingut en el 3de9f el seu millor castell (Foto ACN)\nLa jornada s’ha desenvolupat amb poc més de dues hores i mitja, ràpida i àgil tenint en compte alguns peus desmuntats, així com l’intent desmuntat del 5de9f mataroní. Les Santes han esdevingut més històriques que mai, regitrant un llistó molt alt.


L'equip de Cornellà derrota en la final el Viladecans per 49-52 amb Carlota Díaz-Guerra (16 punts) com a MVP. En el 3r i 4t lloc, triomf del Lleida sobre el Mataró (69-73).\nEl Pavelló Municipal d'Esports Joan Creus de Ripollet ha estat l'escenari, aquest dissabte 25 i diumenge 26 de setembre, de la 18a edició de la Lliga Nacional Catalana Femenina 2, presentada per AON.\nLa fase final d'aquesta competició ha estat organitzada per la Federació Catalana de Basquetbol (FCBQ), coorganitzada pel Club Bàsquet Ripollet, entitat que compleix enguany el seu 90è aniversari, i el recolzament de l'Ajuntament de Ripollet, amb la participació de l'UNILEVER VILADECANS BF, l'EKKE CB LLEIDA, el BASKET ALMEDA i el GERMANS HOMS - UE MATARÓ - FM, que s'han jugat el títol pel format de Final a Quatre (semifinals i final).\nEl campió ha estat el BASKET ALMEDA, que en una emocionant Final, retransmesa en directe a través de LA XARXA i en streaming per la plataforma XALA!, ha derrotat l'UNILEVER VILADECANS BF per 49-52. Primer títol de la Lliga Catalana Femenina 2 per al conjunt de Cornellà, que agafa el relleu del BARÇA CBS, campió de la competició l'any passat després d'abatre l'ADVISORIA MARESME (73-83) en la final jugada al Palau Municipal d'Esports Juan Carlos Navarro de Sant Feliu de Llobregat. La jugadora del BASKET ALMEDA Carlota Díaz-Guerra, autora de 16 punts i clau en els minuts finals, ha rebut el guardó d'MVP com a millor jugadora de la final. Per part de l'UNILEVER VILADECANS BF, la màxima anotadora ha estat Sílvia Marceló, amb 11 punts.\nEl desencert ofensiu i el domini de les defenses han marcat els primers instants de la final. Al minut 5 el resultat era d’empat a 4, amb només dues jugadores sumant punts al marcador: Sílvia Marceló per part de l'UNILEVER VILADECANS BF i Mar Pacheco pel BASKET ALMEDA. Els següents 5 minuts, però, han estat de domini clar de les jugadores de Fernando Gordo, que s’han començat a entonar en atac mentre l'UNILEVER VILADECANS BF ha seguit totalment encallat. L’equip que entrena Enric González no ha sumat cap més punt en el primer quart (2/14 tirs de camp) i el BASKET ALMEDA ho ha aprofitat per clavar un parcial de 0-12 i marxar en el marcador (4-16). L’encert de Carlota Díaz-Guerra (10 punts) ha rellançat encara més el conjunt de Cornellà, que ha arribat a manar de 18 punts (5-23) després d’ampliar el parcial fins un increïble 1-19. Un triple d’Irene Agout ha trencat prop de 8 minuts de sequera de l'UNILEVER VILADECANS BF, que ha revifat en l’esprint final del segon quart per arribar ben viu al descans. Amb 14-29 al marcador, un parcial de 9-2, culminat amb un triple de Paula Curto, ha deixat l’avantatge del BASKET ALMEDA en només 9 punts (23-31).\nQue la final encara estava per decidir ha quedat ben clar en un tercer quart de molta lluita i igualtat, on el BASKET ALMEDA, tot i mantenir-se sempre al davant, ja no s’ha trobat tant còmode davant d’un UNILEVER VILADECANS BF que poc a poc ha anat retallant les diferències (36-40). Les de Fernando Gordo han pogut tancar el quart per davant (36-42), però conscients que l'equip d'Enric González havia tornat definitivament al partit.\nL’escenari no ha canviat en un darrer quart d’infart i de molts nervis, on tot s’ha decidit en l’últim sospir. L’UNILEVER VILADECANS BF, en diverses ocasions, s’ha situat a només 2 punts (42-44, 46-48 i 48-50) i fins i tot sobre la botzina ha tingut un triple per enviar el partit a la pròrroga. El darrer tir de Paula Curto, però, no ha entrat i el BASKET ALMEDA, que en els minuts de la veritat ha trobat l’encert de Carlota Díaz-Guerra, autora de dues cistelles clau, ha pogut segellar la victòria i el títol (49-52).\nEL LLEIDA, TERCER\nEn el partit pel tercer i quart lloc, l’EKKE CB LLEIDA s’ha endut el triomf en imposar-se al GERMANS HOMS - UE MATARÓ – FM per 69-73. Pilar Comella, amb 22 punts, ha liderat el triomf del conjunt que dirigeix Albert Puig i a més el seu encert ha estat clau per decantar la balança a favor de les lleidatanes en un emocionant final de partit. Iris Tribó (13 punts), Silvia Lafuente (10) i Cristina Peña (10) també han destacat en el bàndol de les guanyadores, mentre que per part del conjunt maresmenc, dirigit per Albert Illa, les màximes anotadores han estat Ariadna Magriñá (16 punts) i Mireia Daura (10).\nEl matx ha arrencat amb intercanvi de cistelles, però ben aviat l’EKKE CB LLEIDA ha agafat la iniciativa. Primer, fruit del seu encert en el tir exterior, anotant tres triples de quatre intents en els primers minuts, dos d’ells de Pilar Comella. I posteriorment fent mal amb el rebot ofensiu i sumant gràcies a les segones opcions. Les lleidatanes han pogut tancar el primer quart amb un màxim avantatge de 9 punts (17-26) i en els primers minuts del segon parcial han arribat a manar d’11 (19-30). El GERMANS HOMS - UE MATARÓ – FM, però, ha despertat gràcies als triples d’Ariadna Magriñá (2) i Àngels Farré i amb un parcial de 10-0 s’ha reenganxat al partit. Les maresmenques han arribat a posar-se de nou per davant (35-34), però una darrera cistella d’Iris Tribó ha permès a l’EKKE CB LLEIDA marxar als vestidors amb un punt de marge (35-36).\nLa igualtat ha continuat en un tercer quart on cap dels dos equips ha pogut imposar la seva llei. Tot i això, en el darrer sospir l’EKKE CB LLEIDA ha aconseguit un avantatge de 6 punts gràcies a 4 punts seguits de Laura Gil i una cistella sobre la botzina d’Iris Tribó (53-59). Amb tot, el partit no s’ha decidit fins als darrers instants, ja que el GERMANS HOMS - UE MATARÓ – FM no ha donat mai el seu braç a tòrcer. Les jugadores d’Albert Illa s’han posat per davant a 1:22 per al final, després d’una cistella de Mireia Daura (67-66), però l’encert en els moments decisius de Pilar Comella, que ha sumat els últims 7 punts del seu equip (69-73), ha assegurat la tercera plaça per a les jugadores d'Albert Puig.\nFinal a Quatre Lliga Catalana AON Femenina 2 2021-22\nSemifinals Lliga Catalana AON 2021 LF2


Derbi: Davantera SL | Esports | EL PAÍS Catalunya\nPRIMERA DIVISIÓ | FC BARCELONA - RCD ESPANYOL\nMessi, Neymar i Luis Suárez, que han disputat gairebé tots els minuts des de l'ensopegada a Anoeta amb números excel·lents, apunten a l'Espanyol\nBarcelona 24 ABR 2015 - 19:47\tCEST\nSuárez celebra amb Messi i Neymar un gol al València. david ramos Getty\nL'endemà de perdre contra la Reial Societat a Anoeta, Luis Enrique va reunir la plantilla en un camp d'entrenament de la ciutat esportiva del Barça i va explicar els errors que havien comès com a grup, sense una sortida de la pilota neta ni enginy en camp aliè, tampoc fins en la pressió. Des del vestidor, no obstant això, li van fer veure que l'alineació havia marcat el resultat, amb Messi, Neymar [tots dos van tenir més dies de vacances per Nadal], Piqué i Alves a la banqueta des del principi. És possible que fos la forma del tècnic de resoldre el rebombori i l'enfrontament que li va crear el 10 uns dies abans del partit, tal com va desvelar Mathieu per a la televisió francesa. Però des de llavors, inexistent la comunicació entre l'estrella i l'entrenador, no hi ha hagut més capítols polèmics, de la mateixa manera que Messi ho ha jugat tot. Gairebé com Neymar i Luis Suárez, que també són titulars per defecte i que han portat a l'ostracisme Pedro, que es repensa el futur lluny del Camp Nou. Els números dels tres davanters, en qualsevol cas, són d'allò més expressius i contundents, i es pressuposa que demà dissabte també sortiran d'inici en el derbi contra l'Espanyol, potser l'últim esforç abans de donar una mica d'oxigen a les cames, almenys les de Neymar i Luis Suárez. “Tinc quatre grans davanters, però que aquests tres juguin tant té a veure amb el rendiment i les possibilitats que m'ofereixen, i no només es refereix a l'àmbit ofensiu”, ha exposat Luis Enrique.\nEls números després d’Anoeta\n► Des de la Reial Societat, l'equip ha sumat 17 triomfs (89,4), un empat (5,3) i una derrota (5,3)\n► Entre tots tres han jugat 4.620 minuts dels 5.130 possibles, cosa que dóna un 90% de participació.\n► A la Lliga han signat 37 dels 48 gols marcats (77%) i vuit dels vuit assolits a la Champions (100%).\nVa ser Messi el que va entendre com s'havien d'organitzar a dalt, una miqueta maldestre Luis Suárez al costat però ben útil com a ariet per fixar els centrals i caçar gols d'instint i punt d'honor. Per això se'n va anar a l'extrem amb el beneplàcit de Luis Enrique i ja ningú els va moure. “Es tracta que la pilota els arribi a ells perquè crearan ocasions i marcaran gols. Són tan bons que fan que juguem en algun aspecte de forma diferent”, explica Piqué. “Es complementen, són unes bèsties, i ens fan molt perillosos”, afegeix Xavi. I al mateix temps que els plouen els elogis, tots tres fomenten una amistat dins i fora del camp. “És complicat gestionar els egos i més quan ets una autèntica estrella, però aquests tres no s'envegen en res, sinó que s'alegren dels èxits de l'altre”, ressenya un jugador blaugrana. Cosa que evidencien en cada gol i que van tornar a manifestar en el duel de tornada dels quarts de final davant del PSG, abraçats amb els dos gols de Neymar. “Són uns fenòmens de debò. Suárez es va emmotllar de meravella, Messi és capaç de regular als quarts de final de la Champions i Neymar és un futbolista que en ocasions sembla que està jugant malament però que el perill viatja en les seves botes”, explica l'exentrenador Ángel Cappa.\nDes de la relliscada a Anoeta, el Barça ha disputat 15 partits de Lliga i quatre de Champions, on es veu la seva capitalitat perquè només no han jugat 25 minuts –10 de Neymar contra el City i 15 més de Suárez davant del PSG–, tots recollits per Pedro. “És molt difícil fer rotar i no posar d'inici aquests tres grans jugadors perquè et donen molt”, resol Mascherano; “encara que els que esperen, com Pedro, Munir o Sandro, estan frescos”.\n“Juguen tant pel seu rendiment com per les possibilitats que ofereixen”, diu el tècnic\nDels 1.710 minuts jugats després de la Reial Societat, Messi no se n'ha perdut cap i comptabilitza 20 gols (surt a una diana cada 85 minuts), a més de 10 assistències (cada 171). Passa, no obstant això, que n'hi ha algun que no ha fet tant en els últims compromisos europeus, però sí Suárez i Neymar, tots dos amb quatre festejos. “Parar-los tots tres alhora és realment difícil. Són molt bons, dels millors del món. I quan no apareix l'un, ho fa l'altre”, va convenir des del Camp Nou el lateral del PSG, Van der Wiel, perdedor en el seu duel davant Neymar. “És que l'u contra l'u de Ney és impressionant. Si l'equip aconsegueix passar-l'hi i ell s'enfronta a un rival sense ajudes, segur que treu avantatge”, apunta Mascherano. I també té la confiança de l'entrenador, atès que suma 1.434 minuts (el 83,8% del total), només absent davant el Rayo per sanció i contra l'Almeria, a casa, després de l'aturada de les seleccions. Amb 11 gols (un cada 130 minuts) i cinc assistències (cada 287), s'ha instal·lat amb èxit al flanc esquerre després d'una primera temporada irregular. Luis Suárez registra millors números en el seu primer curs com a blaugrana i així queda clar després de la Reial; ha estat titular en tots els partits menys davant el Llevant al Camp Nou i va sortir de suplent quan es van enfrontar contra l'Elx. El que dóna un total de 1.476 minuts (86,3%) amanits amb 14 dianes (cada 105 minuts) i sis assistències (cada 246).\nArraconat queda Pedro, l'únic que absorbeix els minuts que no disputa la Davantera SL perquè ni Munir ni Sandro han tornat a jugar amb el primer equip. Així, comptabilitza 526 minuts (30,7%) repartits en quatre titularitats i 12 suplències [a més de tres fora de convocatòria] que en cap cas van superar els 25 minuts sobre el terreny de joc. Només suma dos gols (un cada 263 minuts), però amb tres assistències atrapa Messi en eficàcia (cada 175 minuts). Dissabte, contra l'Espanyol, sembla que jugaran els de sempre perquè Luis Enrique no canvia i perquè els davanters responen, fins al punt que ja compten un total de 96 dianes [Messi, 47; Neymar, 30; i Suárez, 19], la quarta millor marca de la història blaugrana només per darrere de la temporada 2011-2012, quan Messi (74), Cesc (15) i Alexis (13) van sumar 101 gols; dels 100 que van aconseguir el 2008-2009 Messi (38), Eto’o (36) i Henry (26); i dels 98 de 2012-2011 de Messi (53), Villa (23) i Pedro (22).


Un perill a la carretera: Un conductor molt begut acaba accidentat a l'Ebre\nDenunciat penalment un conductor accidentat a Roquetes per quadruplicar la taxa d'alcoholèmia\nVa bolcar el turisme i va resultar ferit lleu\ndivendres, 17 de juliol 2020 - 16:36h\nEls Mossos d'Esquadra van denunciar aquest dijous un home de 45 anys a Roquetes com a presumpte autor d'un delicte contra la seguretat viària. Els fets van passar cap a les dotze del migdia, quan els agents van rebre l'avís d'un turisme accidentat a la carretera TV-3421, que consistia en una sortida de via amb posterior bolcada.\nMentre assistien el conductor, que va resultar ferit lleu, van observar que mostrava símptomes evidents d'anar sota la influència de begudes alcohòliques. En fer-li la prova, va donar positiu amb 1,19 mg d'alcohol per litre d'aire expirat, quan el límit és 0.25 mg/l. Per aquesta raó el van denunciar penalment. L'home haurà de comparèixer davant del jutge de guàrdia quan sigui requerit.\nEls Mossos recorden que les penes per aquests delictes poder ser de pena de presó de tres a sis mesos o amb la multa de sis a dotze mesos o amb treballs en benefici a la comunitat de trenta-un a noranta dies i, en qualsevol dels casos, amb la privació del dret a conduir vehicles a motor i ciclomotors per temps superior a un any i fins a quatre anys.\n"Indignant: Saquegen la Llar del Jubilat de Valls a plena llum de dia" "Cambrils: Un menor agredeix 2 agents de la Policia Local després d'un robatori"


Beneficis de les infusions per a nens - Bio Eco Actual\nHome Nutrició Infantil Beneficis de les infusions per a nens\nUna de les preguntes més freqüents en l’alimentació infantil és què els dono per beure als meus fills i la resposta més adient és aigua. Els refrescs no són una bona opció perquè són productes industrials carregats de sucre, però sí ho són les infusions.\nLes infusions són una alternativa molt bona\nA part de l’aigua, una alternativa que, sovint, no es té en compte són les infusions. En general, es pensa que no els agradaran o potser que alguna planta no és apta per als més petits.\nEvidentment, les plantes tenen unes propietats i uns efectes sobre l’organisme i no els oferirem infusions amb efecte depuratiu o diürètic, però sí que n’hi ha algunes que ens poden resultar molt interessants per alleujar alguna malaltia o potenciar algun sistema.\nHem de tenir en compte que els nens tenen una energia vital molt alta i que, en general, es recuperen molt ràpid. Tant és així que en el mateix dia poden tenir febre al matí i a la tarda estar fent bots i jugant. La majoria de les vegades no cal donar medicació al·lopàtica i simplement cal observar i acompanyar els processos de manera natural.\nSinergia de plantes\nDins el món de la fitoteràpia és molt important el concepte de la sinergia. Cada planta té diverses propietats, però quan es combinen amb altres, no es pot aplicar la idea d’un més un, sinó que els principis actius actuen en sinergia i es potencien algunes de les seves propietats i beneficis o unes altres. D’aquí, la importància del coneixement i elecció de plantes, perquè una mateixa planta pot estar present en una tisana per millorar la digestió o afavorir el son.\nDins el món de la fitoteràpia és molt important el concepte de la sinergia\nInfusions per a nens i nenes\nEn l’edat infantil, els seus punts febles solen estar relacionats amb el sistema digestiu i el respiratori. Algunes plantes molt interessants són:\nFarigola i eucaliptus: tenen propietats antisèptiques i són molt útils en cas de refredats amb tos o mocs.\nFonoll: se la coneix per les seves propietats carminatives (evita gasos), molt útil en cas de gasos o digestions pesades.\nRegalèssia: és antiviral, tònica i expectorant i carminativa. Així que combina per infusions per a gasos i per refredats. A més, li dóna un toc dolç.\nMelisa: és una de les típiques plantes amb efecte relaxant, però gràcies a les seves propietats digestives també és útil per millorar els gasos.\nFlor de taronger: una altra planta que combina molt bé en tisanes tant per afavorir el son com per millorar les digestions gràcies a les seves propietats sedants i digestives.\nEquinàcia: estimula les defenses i té propietats antisèptiques i antiinflamatòries.\nCamamilla: la planta més popular que hi ha a totes les cases per afavorir les digestions.\nCardamom: estimula la gana i afavoreix la digestió d’aliments. Combina molt bé amb canyella, taronja o coriandre.\nEn un herbolari de confiança us poden fer una barreja a granel, però potser és més còmode comprar infusions en bosseta. Són fàcils de preparar i portar fora de casa.\nAlgunes infusions dirigides al públic infantil porten edulcorant afegit perquè les acceptin millor. Això és un gran error ja que els distorsiona el paladar i, per solucionar un problema, en creem un altre amb la ingesta de sucre.\nPer aquesta raó, és important escollir una bona marca d’infusions ecològiques, creades per a nens, perquè totes les plantes seran segures per a ells i ja tindran una combinació que tingui en compte el gust final.


POLÍTICA - 27/07/2019 09:01 / Redacció\nLa reacció dels progres espanyols davant les últimes informacions de l'atemptat del 17A\nAl llarg d'aquesta setmana, el diari Público ha anat traient a la llum informacions que relacionen directament el CNI amb l'imam de Ripoll. Aquestes revelacions que molts catalans sospitaven, certifiquen la mà negra de l'Estat espanyol darrere dels atemptats per tal d'evitar que hi hagués el referèndum de l'1-O.\nImatge d'arxiu de Joan Manuel Serrat.\nTot i la veracitat de les informacions aparegudes a Público, els mitjans de comunicació espanyols s'han negat a informar sobre el tema i com ja va passar amb el referèndum de l'1-O, el silenci mediàtic ha estat eixordidor. Per si això no fos suficient, l'exdirigent de Izquierda Unida, Gaspar Llamazares, s'ha afanyat a blanquejar el terrorisme d'Estat amb la piulada que hem pogut (VEURE AQUÍ).\nCom en altres assumptes d'interès per Catalunya, els progressisme espanyol s'ha tornat a quedar al marge de la polèmica i periodistes com Jordi Évole no han dit ni piu sobre l'assumpte. Per la seva banda, Joan Manuel Serrat o Rosa María Sardà, que sempre es queixen de les "imposiciones" del nacionalisme català tampoc han gosat fer unes simples declaracions al respecte.\nParaules clau: REACCIÓ PROGRES ESPANYOLS INFORMACIONS ATEMPTAT 17A


500 operacions oculars per a persones sense recursos - Social.cat\n500 operacions oculars per a persones sense recursos\nL'IMO i Càritas de Catalunya posaran en marxa l'octubre un programa benèfic de salut ocular per a persones sense recursos.\nDijous, 10 d'octubre de 2013 | 12:30 h\nAquesta setmana ha tingut lloc a Barcelona l'acte oficial de signatura del conveni de col·laboració entre IMO , Fundació de l'Institut de Microcirurgia Ocular (IMO) i Càritas per endegar l'Operació Visió', un programa benèfic de salut ocular que oferirà 500 operacions en 12 mesos a persones sense recursos i greus problemes de visió.\nL'Operació Visió preveu absorbir, fins a octubre de 2014, 350 350 intervencions de cataractes, 65 vitri-retinianes, 50 de glaucoma i 35 intervencions de diferents tècniques que puguin sorgir amb caràcter d'urgència. Les operacions es portaran a terme en un dels vuit quiròfans que té l'institut ocular.\nPer la seva banda, Càritas Catalunya remetrà al IMO una carta de derivació, un informe de l'assistent social i un informe mèdic de cada pacient candidat a ser atès a través del programa. Un cop estudiat cada cas, els especialistes procediran al diagnòstic i certificat per poder ser atesos al programa 'Operació Visió'.\nPer a més informació del projecte: Operació Visió\nFundació de lInstitut de Microcirurgia O\npersones sense recursos


Per Dijous Gras, botifarra d’ou menjaràs! - MAS Food Lovers\nPer Dijous Gras, botifarra d’ou menjaràs!\nbotifarra d'ou, butifarra, charcutería, embutidos, MAS Food Lovers\nAquest 2022, el 24 de febrer serà Dijous Gras, també conegut com Dijous Jarder o Llarder, el “Dia de l’ou i el porc” o també popularment el “Dia de la truita”. A Catalunya, és el tret de sortida de les festes de Carnestoltes, perquè és el dijous anterior al dimecres de cendra.\nAquesta festivitat gastronòmica, en la què és costum menjar botifarra d’ou, llardons i truita, es remunta a temps ancestrals. Com és habitual, la tradició ve arrelada a la religió. Les festes de Carnaval es caracteritzaven antigament per un consum excessiu de carn de porc. I és que el Dijous Gras marcava la fi d’un període d’alimentació grassa, iniciat amb la matança del porc, per Sant Martí, i seguit del Nadal. Al febrer, el rebost s’havia buidat força, però quedaven encara llardons (el que resta del llard del porc un cop fregit i extret el seu greix) i botifarres. La qüestió era, doncs, afartar-se d’aliments greixosos per preparar-se per a l’abstinència de la Quaresma, 40 dies de penitència sense menjar res de carn.\nCom a dada curiosa, l’etnòleg i folklorista Joan Amades recorda que, a finals del segle XVIII, pel Dijous Llarder, era habitual que els venedors del mercat simulessin batusses alineats en dos grans grups. D’una banda, els carnissers, budellers, tripaires, cansaladers, pollaters i ouaires, aquells qui venien les menges prohibides durant la Quaresma; de l’altra, els venedors de peixos,, verdulaires i fruiters. Els dos grups de comerciants s’esbatussaven simbòlicament en el que era una fidel plasmació de la tensió existent entre el Rei Carnestoltes i la Vella Quaresma.\nDe la tradició al plaer de menjar una novedosa botifarra d’ou\nAvui dia, però, ens hem quedat amb la part bona de la tradició religiosa: la de menjar aquests productes suculents més que per atipar-nos un dia i fer “penitència durant la Quaresma”, per gaudir-ne d’ells durant aquella data (dies abans i dies enrere). A més, els noves professionals de la xarcuteria i els cuiners d’avantguarda han anat elaborant divertits, novedosos i trencadors plats i versions d’aquest embotit. Així, nosaltres mateixos a MAS Food Lovers cada any posem a la venda una botifarra d’ou diferent, per afegir a la tradicional d’ou. Aquest any serà amb pernil, una botifarra d’ou elaborada amb els millors ingredients i amb tota la cura possible, però amb un toc molt especial, el que li dóna el pernil.\nPel que fa a la botifarra d’ou tradicional, aquesta es presenta en unitats variable i amb una forma de ferradura lligada pels extrems. El seu color és d’un groc apagat que tendeix a enfosquir-se a mesura que entra en contacte amb l’aire, i la seva textura deixa entreveure el gra de picat dels ingredients. A la boca esdevé melosa i fàcil de mastegar.\nPer a elaborar-la, tradicionalment s’aprofitava la carn de la matança del porc: elaborada amb magre, papada del porc, i també amb ous, sal i pebre.\nLlardons i ous\nI recorda que a MAS Food Lovers no només hi trobaràs botifarra d’ou, també llardons i ous de pagès. Per què puguis celebrar com la tradició mana el Dijous Llarder.\nQuè et sembla si prepares, per exemple, una truita de de botifarra d’ou i l’acompanyes amb uns llardons?\nPerquè pel Dijous Gras…\nEl dijous llarder botifarra, botifarra; El dijous llarder botifarra menjaré; i si és dijous gras botifarra, botifarra; i si és dijous gras botifarra menjaràs.\nPrevAnteriorAmanida de rúcula, cigrons, peres rostides i formatge feta\nSiguienteRecepta d’amanida de rúcula, maduixes i parmesàNext


La Festa Major de Sant Andreu se celebrarà a YouTube | L'Exprés de Sant Andreu\n“Des del plantejament inicial de la Festa Major 2020 fins al resultat final, la Comissió de Festes ha valorat diversos escenaris, del més permissiu al més restrictiu, passant per diferents possibilitats”, han exposat. Entre les opcions que al final hi havia sobre la taula, al final han hagut d’escollir la que no permet cap interacció pública. És a dir: la basada en oferir continguts a través de YouTube. Per tal de concentrar-ho tot, enguany tampoc s’allargarà dos caps de setmana, sinó que només hi haurà tres dies d’activitats (el 27, 28 i 29 de novembre).\nCal tenir en compte que enguany no hi haurà programa físic i el resum d’activitats només es podrà conèixer a través de la pàgina web d’aquí a uns dies. “Ja que no podem celebrar la Festa Major com ens agradaria, esperem que l’esperit festiu sigui actiu en aquests dies i que engresqueu a totes les persones que es connectin al canal de YouTube”, han volgut destacar.\nLa decisió oficial de la Comissió de Festes arriba després que la Germandat de Trabucaires, Geganters i Grallers de Sant Andreu també anunciés a través de les xarxes socials que no organitzaria cap acte multitudinari. Ni la Cercavila de Festa Major, ni l’Adéu Andreu, o la Mostra d’Imatgeria Festiva. “La cultura és segura, sí, però volem la cultura per tothom, i ara és responsabilitat de totes evitar la propagació de la pandèmia”, sintetitzaven.\nFotografia | Imatge d’arxiu\nTags: activitatscoronaviruscovid-19Festa MajorFesta Major 2020ocisalut\nNotícia anterior Notícia anterior: Els pisos de la Fabra i Coats guanyen els Advanced Architecture Awards\nNotícia següent Notícia següent: UGT denuncia les pagues extra que han cobrat els caps de Serveis Socials


Recepta pastissets phoskitos casolans | Chocolates Torras\nMolts recordem aquests pastissets de la nostra infància, farcits de crema de nata y amb xocolata. Qui no els ha menjat mai?\nAra, però, no cal recórrer a la brioixeria industrial, podem preparar unes postres casolanes més bones encara!\nSi vols celebrar l’aniversari dels teus petits d’una forma especial, pren nota d’aquesta recepta! La idea ens arriba del blog Kanela y Limón i ens ha agradat tant que hem volgut col•locar-la dins del nostre apartat de receptes preferides. Aquí trobaràs l’original.\n100g de nata muntada\n80g de llet condensada\n200g de xocolata per fondre\nEl primer que cal fer és preparar la planxa de bescuit, la qual enrotllarem després. Mesclem la llet, l’oli, els rovells d’ou i 20g de sucre, amb una mica de sal. Amb el sucre que ens ha sobrat i les clares dels ous batem fins que es formi una mescla espesa, la qual afegirem a l’anterior.\nFolrem una safata del forn amb paper parafinat i aboquem la mescla, escalfant-la a uns 160º durant uns 15 o 20 minuts. Deixem refredar una mica i després la col•loquem sobre un paper de fon nou i enrotllem de nou. Fiquem a la nevera durant 1 hora.\nMentrestant, preparem el farcit del bescuit mesclant la nata muntada, la llet condensada i, si volem un toc extra de sucre, una cullerada de mel. Desenrotllem el bescuit i afegim la crema de nata; tornem a enrotllar i deixem refredar unes hores més al frigorífic.\nTornem a treure i tallem el bescuit en porcions de 3 a 4 centímetres, les quals col•locarem sobre una reixeta i farcirem de xocolata desfeta. [Més informació sobre com es fon la xocolata]. Deixem refredar i servim!\nVia foto i recepta | Kanela y Limón


Implica-t'hi, el planeta et necessita\nEls nivells de contaminació dels nostres mars augmenten a un ritme esgarrifós. És per això que amb motiu de la Setmana dels Oceans del 8 al 14 de juny, adidas ha preparat un munt d'activitats i un moviment d'allò més solidari\nTime Out en col·laboració amb adidas dilluns 27 de maig 2019\nAbans que els nostres oceans es converteixin en muntanyes de plàstics, de brutícia i no quedi res de la rica fauna marina que caracteritza el nostre planeta, hem d'actuar! És hora de posar-se les piles i aportar el nostre granet de sorra en la lluita contra la contaminació dels nostres oceans i adidas ha preparat un munt d'activitats per a fer-ho. Del 8 al 14 de juny, coincidint amb la Setmana dels Oceans, Barcelona, juntament amb Nova York i Shangai, serà la capital d'aquesta lluita contra el canvi per construir un futur millor. Durant set dies, es duran a terme diverses activitats de sensibilització i conscienciació per tractar aquest problema que ens afecta a tots de ben a prop: des de xerrades i workshops fins a tallers pels més petits. I, sobretot, un gran moviment perquè tots els runners (o no tant runners) salvin en planeta amb cada passa.\nUs expliquem totes les activitats a continuació!\nXerrades, 'workshops' i entrenaments! Amb motiu de la Setmana dels Oceans, adidas ha preparat una sèrie d'activitats a l'espai adidas Run For The Oceans House al Moll de Bosch i Alsina en què la conscienciació sobre les conseqüències de la contaminació dels plàstics als oceans serà la protagonista de nombroses xerrades, 'workshops' i entrenaments. De la mà de tant experts nacionals com d'internacionals, durant aquests sis dies es farà balanç de l'impacte que està tenint la contaminació sobre el medi marítim, així com podreu descobrir un munt de solucions per acabar amb aquest problema que ens afecta a tots. D'entre els experts, hi trobareu la Laura Madrueño presentant el seu documental 'un paso de gigante'; el físic i divulgador científic Dani Jiménez; Francis Pérez, fotògraf guanyador del World Press Photo 2017 per la foto de la tortuga envoltada de plàstic; Arkano, guanyador d'un Record Guinnees el 2015 per rapejar durant més de 24 hores; la Federació Catalana de Vela amb el seu projecte Revela't; Ana Lozano, fondista d'adidas i biòloga; Ana Peleteiro, campiona d'Europa en Triple Sal; Patricia i Fernando, creadors del blog Vivir Sin Plástico; Rafa Fernández, actual campió del món i d'Europa en fotografia submarina; i d'altres esportistes. Us hi apunteu?\nCorreu per salvar els nostres oceans! El dia 14 de juny i amb motiu de la Setmana dels Oceans, adidas ha organitzat un gran moviment anomenat Run For The Oceans perquè tothom qui vulgui corri en contra de la contaminació dels oceans. Serà una marea amb sis sortides diferents, des de sis parcs de Barcelona, que confluirà a la House de Moll de la Fusta. La distància mitjana de cada ruta és d'uns 7 quilòmetres i heu de triar la vostra ruta en funció dels quilòmetres que correu per minut. Per apuntar-vos-hi només heu de descarregar-vos l'aplicació Runtastic i començar a córrer! L'aplicació serà l'encarregada de comptar els vostres quilòmetres. Per cada quilòmetre recorregut i enregistrat, adidas donarà un dòlar a Parley for the Oceans, organització que vetlla per la cura dels oceans, i la seva plataforma Parley Youth Activits, destinada a la conscienciació dels més joves, amb l'objectiu d'arribar a un total d'1,5 milions de dòlars, mig milió que els aconseguits l'any passat. A Nova York i Shangai també es durà a terme aquest gran moviment solidari, barcelonins, us hi apunteu? Us necessiten a tots vosaltres per superar el repte!


L'Orquestra Simfònica oferirà un concert a Torre d'en Galmés - EsDiari.com\nL’Orquestra Simfònica oferirà un concert a Torre d’en Galmés\nA través del programa “Simfònica en petit”, pensat per portar la música a tots els racons de les Illes Balears i arribar a tot tipus de públics, l’Orquestra Simfònica de les Illes Balears va plantejar dos concerts en format de música de cambra a dos monuments talaiòtics. El primer concert va ser el dissabte dia 4 de juny al poblat de Montefí. El proper, sota el nom de «Cornogràfics», es durà a terme a Torre d’en Galmés, el dimecres 20 de juliol.\nEl concert anirà a càrrec d’un quartet de trompes (Nigel Carter, Miriam Merino, Jose Fortea, César Guillem) que interpretaran obres de Mozart, Bach, Bernstein, Händel, Homilius i Walton.\nPrèviament al concert es farà una visita guiada al poblat de talaiòtic de Torre d’en Galmés, que començarà a les 20 hores.\nLes entrades per al concert ja es poden recollir de forma gratuïta al Consell Insular de Menorca (tant a la seu de Maó com a la de Ciutadella) i a l’Ajuntament d’Alaior, des del passat 14 de juliol, en horari de matí.


eduard.cat: Gandhi en clau catalana\nGandhi en clau catalana\nEls últims dies una frase atribuïda a Gandhi s'ha vist força per les xarxes socials a nivell català. D'alguna manera la gent ha connectat aquell pensament amb el que està passant a Catalunya. La cita en qüestió (de la qual per cert ningú senyala la font) és la següent: "Quan una llei és injusta, el correcte és desobeir".\nEl passat novembre, en un viatge a l'Índia, el President Mas també va dir que veia en Gandhi una "inspiració" per als catalans, fent referència al moviment pacífic i popular que aquell liderà. I fa poques setmanes Ada Colau animava a votar de forma "gandhiana", pacífica i massiva, col·locant les urnes al carrer si calgués.\nBé, jo no sé si aquella frase la va dir Gandhi (personalment em sembla una simplificació barroera d'un pensament bastant més elaborat), i crec que si el cas català és difícilment comparable amb el d'Escòcia, mirar de comparar-lo amb l'Índia no té cap mena de sentit (per moltíssimes raons), però això no treu que alguns pensaments de Gandhi sí que tenen lectures interessants en clau catalana actual.\nUs en comparteixo alguns que resulten molt suggeridors per ser llegits i reflexionats des de Catalunya ara mateix:\nQuan algú comprèn que obeir lleis injustes és contrari a la seva dignitat d'home, cap tirania pot dominar-lo. [probablement la frase que ha corregut per les xarxes és una simplificació d'aquesta]\nGuanyem justícia més ràpidament si fem justícia a la part contrària. [aquesta ens l'hauríem d'aplicar tots bastant sovint]\nLa causa de la llibertat es converteix en una burla si el preu a pagar és la destrucció dels qui haurien de gaudir d'aquesta llibertat. [pensem-hi]\nLa força no prové de la capacitat física sinó de la voluntat indomable. [els catalans ho hem demostrat prou bé, una altra cosa és que a Madrid ho hagin entès]\nLa veritat mai fa mal a una causa que és justa. [tan senzill i tan difícil d'aplicar-se]\nNo se'ns atorgarà la llibertat externa més que en la mesura exacta en que haguem sabut, en un moment determinat, desenvolupar la nostra llibertat interna. [per mi és el pensament clau ara mateix, i el que gairebé ningú té en compte]\nFoto-muntatge amb una estelada de delCamp.cat\nEn los lenguajes humanos\n15 minuts de glòria per a #Inventors4Change\nA marble teardrop on the cheek of eternity\nSobre aprendre a programar a l'escola\n10 coses de Nova York que et podries perdre (però ...


Estocolm: Una ciutat per tornar-hi - El Sol del Nord\nEstocolm: Una ciutat per tornar-hi\nJosep de la Casa / 08/12/2014\nSempre he volgut tornar a Estocolm, i no tant pel fet que em va agradar molt ni per veure els canvis que s’han pogut produir a la capital sueca, sinó perquè sempre he pensat que la percepció dels llocs varia força amb el pas del temps. Ens mirem al mirall i ens veiem igual que als vint o trenta, i només els altres veuen l’impecable pas dels anys al nostre rostre, com nosaltres ho veiem en ells. De la mateixa manera, amb la maduresa la percepció del que vam veure trenta anys enrere de ben segur que també és diferent. Quan Stendhal va patir el que després s’anomenaria la síndrome d’Stendhal en quedar meravellat per la bellesa de Florència tenia uns 35 anys. Estic convençut que si hagués visitat la capital de la Toscana a l’adolescència, difícilment hauria patit un increment del ritme cardíac, vertigen o confusió per culpa de tanta bellesa al seu voltant. Diuen que aquesta síndrome de Florència ha passat i encara passa a molts turistes, no sé fins on arriba la suggestió, en qualsevol cas, segur que no passa als més joves. Quan vaig visitar Estocolm encara no havia fet els vint i estic convençut que avui dia l’Estocolm que veuria seria diferent.\nEstocolm, la capital de Suècia, està repartida sobre un total de 14 illes situades al llac Mälaren i s’estén cap al mar Bàltic en el seu extrem oriental. Els seus grandiosos edificis públics, palaus, un ric llegat històric i museus ens relaten d’una manera esplèndida els seus centenars anys d’història. La seva extensa superfície està envoltada d’aigua pels seus quatre costats a més d’estar farcida de parcs, boscos, riberes de llacs i platges. Amb els seus vint-i-sis parcs urbans, no hi ha dubte que Estocolm és una ciutat que destaca per la seva frondosa verdor. Si sou del ram de la pesca i no temeu el fred, Estocolm està envoltada per les aigües del llac Mälaren i estratègicament situada a les portes de l’arxipèlag. Les seves aigües estan tan netes que, a més de poder nedar amb tota seguretat, podreu pescar salmons i peixos de riu.\nEls habitants d’Estocolm saben molt bé com treure-li el suc a la natura urbana durant els llargs i gèlids períodes hivernals. Un passatemps molt popular és gaudir patinant al llac gelat de Norrviken o en el mateix llac Mälaren que envolta les nombroses illes de la ciutat. Encara més impressionant és patinar a les aigües de l’arxipèlag. Confesso que aquesta és una activitat per la qual m’agradaria tornar-hi, aquesta vegada a l’hivern, evidentment.\nQuan els residents d’Estocolm no són a casa o treballant, segurament els trobareu prenent-se un fika en qualsevol cafeteria. Ja sigui reunits amb amics, família, o utilitzant els seus ordinadors personals; vés a saber, potser us podeu trobar la Lisbeth Salander amagada darrere la pantalla del seu Mac… Quan jo hi vaig anar encara no havia nascut, probablement ni al cap del Stieg Larsson.\nRecordo que una de les coses que ens va fascinar de Suècia, i van ser moltes, va ser una nit que instal·lats en un càmping, vam entrar en una solitària sala on hi havia una televisió en marxa. Estaven entrevistant a l’Olof Palme i malgrat que no enteníem absolutament res, ens vam quedar mirant la pantalla captivats amb aquell polític que era entrevistat en roba informal, la memòria em pot fallar però em sembla recordar que portava uns pantalons de pana, una camisa de quadres del tipus pagès i un mocador al coll, una cosa impensable en els polítics encarcarats i encorbatats de casa nostra. Aquell dia, amb vint anys, vaig veure per una petita pantalla de televisió, que els polítics podien ser gent normal. A casa nostra, després de tants anys, encara no he tingut mai aquella sensació.\nA principis dels anys vuitanta, a més de no trobar segur a la Lisbeth Salander, el que tampoc era tan habitual com sí que ho és d’ençà de fa uns anys, era el fet de trobar tants turistes del nostre país. Avui dia vas per qualsevol racó del món, escoltes algú parlar en català i no se’t fa estrany. En aquella època, escoltar parlar català lluny de casa ens feia una il·lusió quasi infantil i era fer contacte segur amb una frase que tots fèiem servir: “Hola!, catalans!, d’on sou? Normalment eren converses de pocs minuts, de vegades es podia compartir el cafè si la trobada s’havia fet en algun restaurant, i només els més joves i atrevits podien allargar la conversa prou per a cercar alguna cosa lluny de casa.\nEn aquell viatge que ens va portar fins a la capital sueca, recordo que només vam coincidir amb una noia de Lleida mentre ens rentàvem les dents als banys d’un càmping proper a Oslo; una parella de Madrid amb la que vam compartir una nit de debat polític fumant sense parar en una petita cabana de fusta ja no recordo a on, i uns altres catalans amb els quals mai ens vam arribar a veure. Coses de l’atzar que diria el Paul Auster. Vam deixar el cotxe aparcat al centre d’Estocolm, i unes hores més tard quan vam tornar ens va cridar l’atenció un paper que hi havia al parabrisa. Una multa! Vam pensar. Però no, no era una multa, era una nota que uns catalans que havien vist un cotxe amb matrícula de Barcelona ens havien deixat. La nota, escrita en català, deia que havien vist el nostre cotxe i ens havien esperat una bona estona perquè els havia fet il·lusió trobar uns catalans a Estocolm. El més genial i que no he oblidat mai és com signaven la nota: “Uns de Terrassa”.\nNi ens vam veure en tota la ruta ni hem sabut mai qui eren aquells convilatans que ens van voler conèixer i l’atzar ho va evitar.\n08/12/2014 in Quadern Viatger. Tags: Estocolm, Stieg Larsson, Terrassa\n← Berlín: Una ciutat diferent\nLondres: Alarma a mitja nit →


ciaran dificulta la biografia, la vida, els fets interessants - Actor, Maig 2021\ncompatibilitat del signe del zodíac el 4 de gener\ndona capriota dona Àries trencar\ntrets de personalitat d’una dona taure\nCiaran identifica biografia, vida, fets interessants - Maig 2021\n9 de febrer de 1953\nCiaran Hinds va néixer a El 9 de febrer de 1953 . El seu lloc de naixement era a Belfast, Irlanda del Nord. És una personalitat notable a la televisió, el cinema i els escenaris. En la seva carrera cinematogràfica, Hinds ha aparegut en pel·lícules de gran prestigi com The Sum of All Fears, Road to Perdition, Harry Potter i the Deathly Hallows - Part 2, Ghost Rider: Spirit of Vengeance, Frozen i diverses altres. A la televisió, ha participat en sèries de televisió com Rome, Above Suspicion, Animals polítics i Game of Thrones. El fet de ser membre de la Royal Shakespeare Company, del Royal National Theatre i del Glasgow Citizens's Theatre l’ha ajudat molt a construir-se una reputació per ell mateix més a l’escenari.\ndona dona millor i pitjor compatibilitat\nCiaran Hinds va néixer a 9 de febrer de 1953 a Belfast, Irlanda del Nord . Creixent, Hinds es va criar catòlic. Va néixer en una família de cinc fills i que era l'únic fill dels seus pares. El seu pare treballava de metge mentre que la seva mare era professora de l'escola. La seva mare es deia Moya. Moya també va ser actriu. Quan Retrocessos era jove, es dedicava a ballar i va anar a l'escola a Holy Family Primary School. Per a la seva formació universitària, va anar al St. Malachy's College. Després de completar els estudis universitaris a Malachy ’ s, va anar a la formació de dret a la Queen's University, Belfast. Poc després, Retrocessos estava motivat per participar a actuar i, per tant, va haver d'abandonar els seus estudis de dret a la universitat. Com a resultat, es va incorporar a la Royal Academy of Dramatic Art on va poder perfeccionar les seves habilitats d’actuació.\nCiaran Hinds La carrera d’actriu es va enlairar mentre encara estava a l’escenari. Durant aquest temps, va actuar al Glasgow Citizens's Theatre en un paper en la producció de Ventafocs de 1976. Després de la seva primera aparició, va esdevenir membre habitual durant diversos anys fins a mitjan anys 80. En aquest moment, Retrocessos també va treballar amb altres teatres com el Teatre Abbey, el Druid Theatre, el Project Arts Center i la Field Day Theatre Company.\nA principis dels anys 80, Ciaran Hinds va fer la seva primera aparició al cinema Excalibur -1981 . Va prendre un temps abans d’haver participat en una altra pel·lícula fins al 1989 on va participar a The Cook, the Thief, His Wife &Her Lover. Després d'això, va aparèixer a la núvia de desembre de 1991 abans de formar part del capità Frederick Wentworth a Persuasion - 1995. Altres pel·lícules notables que Retrocessos destacat inclouen Oscar i Lucinda - 1997, La suma de totes les pors - 2002, Veronica Guerin - 2003 i The Eclipse - 2009. El 2011, va interpretar un paper important que el va portar al punt de mira amb Harry Potter i els Deathly Hallows. - Part 2. Va ser llançat per interpretar el paper d'Aberforth Dumbledore.\nCiaran Hinds també va estar força actiu a la televisió en alguns papers en programes de televisió com Rome - 2005, Above Suspicion - 2009, Political Animals - 2012 i Shetland - 2016. També va interpretar el paper de Mance Rayder durant cinc episodis en el guardonat. sèrie Game of Thrones en el període del 2013 al 2015.\nCiaran Hinds té una filla anomenada Aoife per tenir cura de la relació a llarg termini que va compartir Hélène Patarot . També és un amic proper del famós actor Liam Neeson .


Campanya perquereciclem.cat. Agència de Residus de Catalunya\nL'objectiu d'aquesta campanya és incentivar el reciclatge entre els ciutadans que encara no participen el procés de separació per diferents motius, bé perquè són pragmàtics, bé perquè se senten incòmodes amb la pràctica.\nla campanya perquereciclem.cat es difon per fases al llarg de l’any, de manera que s’anirà recordant més sovint, però de diferent forma, la necessitat de la separació dels residus domèstics. Es fa partint del format del programa de TV3 “El foraster”.\nUna campanya, tres fases\nPerquereciclem.cat té un objectiu múltiple, així que els missatges que es difondran s’aniran resolent durant tot l’any en tres fases diferents, que duraran unes tres setmanes cadascuna.\nLes accions de proximitat\nLa campanya, a més, compta amb un seguit d’accions de proximitat, que pretenen reforçar-la. També incorporarà un repte de llarg recorregut per a un poble concret de Catalunya que presenti hores d’ara un baix nivell de recollida selectiva. L’objectiu és incrementar aquest nivell gràcies al treball informatiu que s’hi efectuarà localment.\n1a FASE: RE SÍ CLAR!\nEn Quim Masferrer es desplaça a Meranges, el municipi més alt de Catalunya, per descobrir com reciclen els seus habitants. Al llarg d'aquesta fase es mostren experts reconeguts que donen respostes sobre els beneficis de reciclar i la transparència del procés.\nGràfica 4 fraccions [6,52 MB ]\nGràfica multiproducte [1,78 MB ]\nGràfica cont. marró [1,04 MB ]\nGràfica cont. blau [6,51 MB ]\nGràfica cont. groc [6,28 MB ]\nGràfica cont. verd [6,19 MB ]\n2a FASE: RE SÍ CLAR!\nEn Quim Masferrer ens apropa a quatre personatges ben coneguts a Catalunya, l’Amparo Moreno, en Marc Giró, l’Eduard Farelo i l’Ester Vázquez, la “Lila” del Club Súper3, que ens donen motius per reciclar, de forma més propera i quotidiana. Veiem com s’organitzen, ens diuen els motius per separar els residus i els seus trucs. En cada cas, una seqüència quotidiana permet descobrir com resolen o afronten les dificultats que podem trobar a l’hora de triar els residus a casa i de dipositar-los al contenidor corresponent. Tot sota l’eslògan “ReSíClar!”\nGràfica cont. blau [1,22 MB ]\nGràfica cont. verd [1,17 MB ]\nGràfica cont. groc [1,17 MB ]\nGràfica cont. marró [1,35 MB ]\n3a FASE: ELS SÚPER RECICLADORS\nEls protagonistes, de la mà de l'actor Quim Masferrer, aquest cop son els veïns i veïnes del municipi de Tiana, al Maresme, que han estat batejats com "Els Súpers recicladors". El motiu és que han aconseguit situar-se entre els millors del rànquing de la recollida selectiva de tot Catalunya.\nGràfica cont. groc [768,4 KB ]\nGràfica cont. marró [730,64 KB ]\nGràfica cont. verd [728,16 KB ]\nGràfica cont. blau [757,8 KB ]


Meteorologia del Pallars : 9 d'octubre de 2013 Jornada tranquila\nLa setmana està sent tranquila, assolellada amb alguns núvols però amb bon temps en general. Les temperatures ja es comencen a notar més fresques i per als propers dies s'espera que siguin més baixes i la tardor ja serà molt més notória. No és descarta que es pugui veure enfarinar els cims els propers dies, ho haurem d'anar seguint.\nLes màximes avui han arribat entre els 20ºC i 22ºC al fons de les valls, al voltant dels 17ºC a mitja muntanya i al voltant dels 8ºC a alta muntanya. Les mínimes han estat força baixes, entre 1ºC i 5ºC a les valls i a mitja muntanya i entre 0ºC i 3ºC a alta muntanya. a les


Junqueras i Romeva fan costat als pagesos amb un article al 3d8\nEls pagesos són a l’equador de la verema. FOTO: Maria Rosa Ferré\n20/09/2019 - 12:05h\nEls dos polítics envien des de la presó de Lledoners una carta en solidaritat amb els viticultors per la crisi del preu del raïm\nMentre els viticultors penedesencs estan embrancats encara amb la verema, continua obert el debat sobre el preu del raïm. Aquesta setmana, diverses veus s’han sumat a la polèmica, expressant totes el suport a les reivindicacions dels pagesos.\nDues de les més destacades han estat les dels polítics Oriol Junqueras i Raül Romeva, que des de la presó de Lledoners han enviat una carta exclusiva per al 3d8 en solidaritat amb el sector.\nEls republicans, però, no han estat els únics que els darrers dies s’han referit a aquesta qüestió. Pere Parera, un dels viticultors històrics de la comarca, també s’ha afegit al debat amb una entrevista en aquest setmanari on fa referència a diversos problemes que afecten el sector i que moltes vegades se silencien.\nUn dels més coneguts és l’anomenat tràfic de paper, que permet als viticultors que no assoleixen la producció màxima marcada per una hectàrea de vinya vendre la resta de quilos a un altre pagès, moltes vegades de denominacions foranes.\nD’altra banda, per primera vegada, el ministre d’Agricultura, Luis Planas, s’ha referit a la crisi del preu del raïm acusant el sobiranisme d’haver “polititzat” el sector del cava i atribuint els problemes que viuen els productors de raïm a l’independentisme. Planas ha respost així a una intervenció de la diputada d’ERC al Congrés Carolina Telechea sobre la situació política a Catalunya.\nRedacció | 07/05/2020 - 18:04h


Jugar jocs en línia gratuïts. Pots ajudar a Arnold impressionar a les nenes de sisè grau Joc Pots ajudar a Arnold impressionar a les nenes de sisè grau no registre. Pots ajudar a Arnold impressionar a les nenes de sisè grau.\nUn emocionant joc que et porta als dibuixos animats "Hey Arnold". Vostè, juntament amb personatges de dibuixos animats va anar a una festa. Aquí trobareu, finalment, trobar la seva ànima bessona.\n© zgames. ru - Joc gratuït Pots ajudar a Arnold impressionar a les nenes de sisè grau ().\nJoc en línia joc flash Pots ajudar a Arnold impressionar a les nenes de sisè grau de forma gratuïta. No t'oblidis de votar aquest joc Pots ajudar a Arnold impressionar a les nenes de sisè grau i compartir aquest joc amb els teus millors amics.\nJoc Pots ajudar a Arnold impressionar a les nenes de sisè grau en línia\nDescripció del joc Pots ajudar a Arnold impressionar a les nenes de sisè grau la línia. Com jugar el joc en línia Un emocionant joc que et porta als dibuixos animats "Hey Arnold". Vostè, juntament amb personatges de dibuixos animats va anar a una festa. Aquí trobareu, finalment, trobar la seva ànima bessona. Però, per desgràcia, ni vostè ni els personatges de dibuixos animats no té l'encant de la seducció. Per sort per a tots vostès per estar a la disposició del llibre, que li diu com actuar en diferents situacions.\nQualifica aquest joc: Jugat: 7217\nPots ajudar a Arnold impressionar a les nenes de sisè grau ( Vots49, Valoració secundària: 4.41/5)\nFamília dels esquirols - Pànic rosa\nBratz llibre per pintar\nDemà brioixos recepta\nNoia de fades\nDecora la fada\nDecorar una nena\nPreparar un pastís de noces\nDecora les teves cames per a l'espectacle\nPatinatge sobre gel prencess\nLindo del ratolí\nDESS en braços


Mostrant articles per etiqueta: Festival GREC 2018\nExhaurides totes les entrades a 6 euros per veure "La resposta” al 'notRubí'\nRàdio Rubí us ofereix l’oportunitat de veure teatre al “notRubí” amb la millor oferta disponible. I ja hem repartit les noves 16 entrades a 6 euros cadascuna per veure La resposta aquests dimecres 18 i dijous 19 de juliol al Teatre Goya de Barcelona. Dirigit per Sílvia Munt, és un muntatge inclòs en el Grec 2018 Festival de Barcelona que es pot veure dins al 12 d'agost. Esteu a l'aguait de la resta de promocions culturals que us proposen. Per optar-hi, heu de ser seguidors del nostre Twitter @kuadrilla_11.\n“Muda", teatre del GREC'18 al 'notRubí' només per 6 euros\nRàdio Rubí us ofereix l’oportunitat de veure teatre al “notRubí” amb la millor oferta disponible. Tenim entrades a 6 euros per veure Muda al Teatre Akademia de Barcelona. Serà per a les funcions de divendres 6 i dissabte 7 de juliol a les 20:30 h. Tenim 3 entrades dobles per a cadascuna d'aquestes sessions. Es tracta d'un text de l'autor argentí Pablo Messiez i és una producció del Grec 2018 Festival de Barcelona, Escena Nacional Andorrana i La Banda. L'espectacle es pot veure en aquesta sala barcelonina només entre el 4 i 8 de juliol. Per optar a les entrades heu de ser seguidors del nostre Twitter @kuadrilla_11.\nRàdio Rubí us ofereix l’oportunitat de veure teatre al “notRubí” amb la millor oferta disponible. Us oferim 20 entrades a 6 euros cadascuna per veure ¿La vida es sueño? o #Gwenismürfila. Serà per a la sessió del dimecres 25 de juliol a les 22:45 h a La Villarroel de Barcelona. Es tracta d'una coproducció de Les Llibertàries amb el Grec 2018 Festival de Barcelona i la col·laboració de La Brutal i de Badalona Cultura. La proposta es podrà veure entre el 24 de juliol i el 4 d'agost. Per optar a les entrades heu de ser seguidors del nostre Twitter @kuadrilla_11.\nExhaurides les entrades a 6 euros per veure "Humans” al “notRubí”\nRàdio Rubí us ofereix l’oportunitat de veure teatre al “notRubí” amb la millor oferta disponible. I ja heu exhaurit les 20 entrades a 6 euros cadascuna que teníem per veure Humans aquest diumenge 1 de juliol a les 18:30 h al Teatre Romea de Barcelona. Gràcies! Dirigit per Mario Gas, es tracta d'un espectacle inclòs en el Grec 2018 Festival de Barcelona que es pot veure entre el 28 de juny i el 5 d'agost (veure enllaç). Esteu a l'aguait de la resta de promocions culturals que us proposen. Per optar-hi, heu de ser seguidors del nostre Twitter @kuadrilla_11.\nExhaurides les entrades a 6 euros per veure “Audiència & Vernissatge” al “notRubí”\nRàdio Rubí us ofereix l’oportunitat de veure teatre al “notRubí” amb la millor oferta disponible. I ja hem repartit les 20 entrades a 6 euros cadascuna que teníem per veure Audiència & Vernissatge aquest dissabte 30 de juny a les 20:30 h a La Villarroel de Barcelona. És un espectacle inclòs en el Grec 2018 Festival de Barcelona i suposa el debut en la direcció teatral de l'actor Pere Arquillué. La proposta es pot veure entre el 26 de juny i el 29 de juliol (veure enllaç). Esteu a l'aguait de la resta de promocions culturals que us proposen. Per optar-hi, heu de ser seguidors del nostre Twitter @kuadrilla_11.


Resultats de la recerca | Lleida Rural - Federació de cases rurals a Lleida\nPirineusTerres de Lleida\nS'admeten animals de companyia (38)\nBressol disponible (36)\nCuina totalment equipada (37)\nZona de jocs (33)\nZona enjardinada (32)\nServei de menjars (23)\nRecollida de bolets (31)\nGolf / Pitch&putt (6)\nRutes a cavall (41)\nTrobats 14 allotjaments\nCtra C-13, km 85.200\nCasa independent. amb jardí amb arbres fruiters i piscina, amb vistes a la conca de Tremp. Tranquil·la i silenciosa, amb bons accessos a 800m de la localitat de Tremp.\nSom una família de Claverol. al Pallars Jussà. que des de fa generacions ens dediquem a l’apicultura i a l’agricultura de conreus mediterranis: oliveres. ametllers. productes de l’hort i ara també al cultiu de plantes aromàtiques i medicinals. La nostra casa de pagès consta de 2 àmplies habitacions. amb llit de matrimoni. zona d’estar amb sofà. bany i terrassa privada amb [...]\nCasa Churchill es troba a Claverol, un petit poble d’origen medieval amb unes vistes meravelloses sobre el Pallars Jussà. Dotada amb el màxim comfort, incloent una terrassa panoràmica i una piscina interior climatitzada.\nCasa rural compartida amb cinc habitacions dobles amb bany, de les quals quatre tenen balcons amb vistes al llac, calefacció. menjador i lloc d’estada previstos de foc a terra.\nApartaments amb capacitat per a 4 persones. equipats amb tot el parament de la llar. Inclou les tovalloles i els llençols.\nCasa Leonardo és una casa rural amb encant que es troba al Pirineu de Lleida. vall Fosca, al poble de Senterada, i es troba situada estratègicament per visitar el Parc Nacional d’Aigüestortes i Estany de Sant Maurici i el romànic de la Vall de Boí, patrimoni de la Humanitat.


Subvencions a les persones físiques mediadores de la Comunitat Valenciana. Mediació intrajudicial gratuïta.\nIndemnitzar les actuacions de mediació intrajudicial dutes a terme per persones físiques mediadores de la Comunitat Valenciana, en l'àmbit territorial de la Comunitat Valenciana, i respecte de procediments de mediació intrajudicial iniciats i finalitzats en el període que mitjana entre 1 de juny i 15 d'octubre de 2019.\nLa sessió informativa (individual/conjunta), independentment que les parts en conflicte tinguen o no reconegut el benefici de justícia gratuïta.\nLa sessió inicial de constitució del procediment, i resta de sessions fins a un màxim de 3, només respecte de la part o parts en conflicte que tinguen reconegut el benefici de justícia gratuïta.\nLes persones físiques mediadores de la Comunitat Valenciana que duguen a terme les actuacions subvencionables.\na) Realitzar mediacions en l'àmbit territorial de la Comunitat Valenciana com a conseqüència de derivació judicial.\nb) Estar al corrent en les obligacions tributàries i enfront de la Seguretat Social.\nc) No trobar-se incurses en cap de les prohibicions per a obtindre la condició de persona beneficiària assenyalades en l'article 13 de la Llei 38/2003, de 17 de novembre, general de subvencions.\n1. Quantia de la subvenció\na) Sessió informativa: 35  per sessió, amb independència del nombre de parts intervinents i amb independència que les mateixes tinguen o no reconegut el benefici de justícia gratuïta.\nb) Sessió inicial constitutiva, i resta de sessions fins a un màxim de 3, per cada sessió i part que tinga reconeguda la condició de beneficiària de justícia gratuïta:\nb.1) Mediacions amb 2 parts: 50 .\nb.2) Mediacions entre 3 i 5 parts: 35 \nb.3) Mediacions amb 6 o més parts: 30 , amb un màxim de 195 .\n2. La subvenció es percebrà mitjançant transferència bancària a través de pagament únic\nLa subvenció es podrà sol·licitar des de l'endemà al de la publicació de l'orde regulador en el Diari Oficial de la Generalitat Valenciana fins al dia 31 d'octubre del 2019.(DOGV nº 8654, de 11/10/2019)\n1. S'ha de presentar la següent documentació:\n1.1. Sol·licitud telemàtica.\n1.2. Documentació complementària.\nHaurà de presentar-se un formulari de sol·licitud, degudament emplenat i signat, per cada procediment de mediació objecte de subvenció que se sol·licite.\nJuntament amb la sol·licitud continguda en l'annex II de l'Ordre, degudament emplenada i signada, i que figura com a imprés associat, s'acompanyarà la següent documentació:\na) Documentació acreditativa de la derivació judicial per a dur a terme la mediació així com de la designació de la persona mediadora.\nb) Documentació acreditativa del resultat de la sessió informativa celebrada i remesa a l'òrgan judicial.\nc) Còpia de les actes de cadascuna de les sessions realitzades. S'anonimizarán les dades relatives a les parts que no tinguen reconegut el benefici de justícia gratuïta.\nLa iniciació del procediment quedarà acreditada mitjançant l'aportació de l'acta de la sessió constitutiva, i el final del procediment mitjançant acta de la sessió final. La resta de sessions realitzades s'acreditarà mitjançant la presentació de totes les actes alçades.\nd) Model de domiciliació bancària signat per la persona mediadora que sol·licite la subvenció.\nPer a dubtes i consultes la persona sol·licitant podrà dirigir-se a les Unitats de Mediació (SOM), amb caràcter previ a la presentació telemàtica de la sol·licitud.\n2. La presentació de la sol·licitud de subvenció comportarà l'autorització de la persona sol·licitant perquè el centre directiu amb competències en matèria de mediació de la Conselleria de Justícia, Interior i Administració Pública obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, previstes en els articles 18 i 19 del Reglament de la Llei General de Subvencions, en aquest cas les persones sol·licitants no hauran d'aportar les corresponents certificacions, segons el que es preveu en l'article 28 de la Llei 39/2015, d'1 d'octubre del procediment administratiu comú de les Administracions Públiques.\nNo obstant això la persona sol·licitant podrà denegar aquest consentiment, si així s'assenyala expressament en la sol·licitud, quedant obligada a aportar els documents acreditatius corresponents.\n3. La sol·licitud i impresos associats d'aquest procediment se signaran electrònicament.\nSOL·LICITUD D'AJUDA I PAGAMENT PER A ACTUACIONS INTRAJUDICIALS DE MEDIACIÓ DESENVOLUPADES PER PERSONES FISIQUES MEDIADORES DE LA COMUNITAT VALENCIANA PER A 2019\nLa presentació de la sol·licitud i la seua documentació annexa es realitzarà exclusivament de forma telemàtica a través del registre electrònica de la conselleria de Justícia, Interior i Administracions Públiques.\n1. Una vegada presentada la sol·licitud de subvenció, si aquesta no reuneix els requisits assenyalats en la legislació bàsica de procediment administratiu comú, o no s'acompanya de la documentació que resulte exigible, o que es considere necessària per a resoldre, es requerirà a l'interessat perquè, en el termini de 10 dies hàbils, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició.\nNo obstant això i segons estableix l'article 28.1 de la Llei 39/2015, d'1 d'octubre, del Procediment Administratiu Comú de les Administracions Públiques (LPACAP), els interessats podran aportar al procediment "qualsevol altre document que estimen convenient".\n2. Els requeriments així com qualsevol altre acte que poguera realitzar-se, tindran lloc mitjançant notificació electrònica.\n3. La concessió de les subvencions previstes en aquesta ordre es realitzarà mitjançant resolució de la persona titular del centre directiu competent en matèria de mediació de la Conselleria de Justícia, Interior i Administració Pública. En la resolució, es detallarà la quantia concedida a cadascuna de les persones físiques mediadores de la Comunitat Valenciana beneficiàries de la subvenció en el desenvolupament de les actuacions de mediació intrajudicial que resulten subvencionables d'acord amb el que es disposa en aquesta ordre.\n4. El termini màxim per a resoldre i notificar la resolució serà de tres mesos a comptar des de l'endemà al venciment del termini per a presentar la sol·licitud, sempre que aquesta reunisca els requisits exigits i vaja acompanyada de tota la documentació a què es refereix l'ordre i convocatòria. El venciment del termini màxim sense haver-se notificat la resolució, legitima a les persones sol·licitants per a entendre desestimada per silenci administratiu la sol·licitud de concessió de la subvenció.\n5. La concessió de la subvenció a aquelles persones sol·licitants que reunisquen tots i cadascun dels requisits exigits per les bases de la convocatòria estarà supeditada a la disponibilitat de fons. El criteri objectiu per a l'atorgament de la subvenció serà el del moment de la presentació de les corresponents sol·licituds.\n1. Contra la resolució que es dicte, que no esgota la via administrativa, podrà interposar-se recurs d'alçada davant la Secretaria Autonòmica de Justícia i Administració Pública, en la forma i en els terminis establits en els articles 121 i següents de la Llei 39/2015, d'1 d'octubre.\n2. La resolució es publicarà en el Diari Oficial de la Generalitat Valenciana.\n- S'indemnitzaran els procediments de mediació iniciats i finalitzats entre 1 de juny i 15 d'octubre de 2019, d'acord amb l'objecte de la subvenció.\nEl procediment s'inicia amb la sessió inicial constitutiva.\nLa justificació de les sessions realitzades dins del període objecte de subvenció s'acreditarà mitjançant l'aportació de l'acta de la sessió inicial constitutiva, acta final i totes les actes realitzades en aquest procediment.\nEn les actes aportades s'anonimizarán les dades relatives a les parts que no tinguen reconegut el benefici de justícia gratuïta.\n- S'indemnitzaran les sessions informatives (individuals/conjunta) respecte dels procediments de mediació iniciats i finalitzats entre 1 de juny i 15 d'octubre de 2019, d'acord amb l'objecte de la subvenció.\nLa justificació de la sessió informativa celebrada, objecte de la subvenció, es realitzarà mitjançant l'aportació de la documentació acreditativa del seu resultat, celebrada i remesa a l'òrgan judicial.\n- Llei 40/2015, d'1 d'octubre, de Règim Jurídic del Sector Públic\n- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions\n- Llei 1/2015, de 6 de febrer, d'Hisenda Pública, del Sector Públic Instrumental i de Subvencions de la Comunitat Valenciana\n- Llei 5/2012, de 6 de juliol, de mediació en assumptes civils i mercantils\n- Llei 24/2018, de 5 de desembre, de mediació de la Comunitat Valenciana\n- Llei 28/2018, de 28 de desembre, de Pressupostos de la Generalitat per a l'exercici 2019\n- Llei 1/1996, de 10 de gener, d'assistència jurídica gratuïta\n- DECRET 17/2017, de 10 de febrer, del Consell, pel qual s'aprova el Reglament d'assistència jurídica gratuïta\n- DECRET 220/2014, del Consell, pel qual s'aprova el Reglament d'administració electrònica\n- ORDRE 9/2019, de 7 d'octubre, de la Conselleria de Justícia, Interior i Administració Pública, per la qual es regula la concessió directa de subvencions a les persones físiques mediadores de la Comunitat Valenciana per a la mediació intrajudicial gratuïta.(DOGV núm. 8654, de 11/10/2019)\nVegeu ORDRE 9/2019, de 7 d'octubre, de la Conselleria de Justícia, Interior i Administració Pública.


Inforeflexió.Cat: El magazín oral de les trucadores\nEl magazín oral de les trucadores\nCoincideixo sovint a l’autobús, quan plego, amb un grup de dones que treballen en un centre de trucades d’aquells, diguem-ne, de cert nivell, que han de saber parlar idiomes i ser capaces de mantenir una conversa comercial amb uns quants punts d’improvisació. La xerrameca és divertida, enriquidora. Parlen amb veu molt forta dues de les tres –la tercera no, sembla que és conscient que són temes delicats i que hi pot haver roba estesa, algú que sigui part interessada dels seus xous–, de manera que tot el passatge de l’autobús, si vol, es pot assabentar de com funcionen aquests centres, quins incentius tenen pel fet d’aconseguir passer... vull dir clients, quins estratagemes fan servir per engalipar les persones a les quals truquen, de quines excuses i mentidotes se serveixen per esquivar les protestes o les demandes dels interlocutors quan el sistema falla –les trucades les fa l’ordinador, i a vegades hi ha un reset, una reinicialització del programa, de manera que tornen a trucar als mateixos que ja havien trucat ahir o fa dos dies i que els van dir tal cosa concreta o tal altra. Expliquen també quines pressions tenen elles, el darrer esglaó, per aconseguir objectius, i les premudes que pateixen al mateix temps els seus coordinadors immediats, que ensems són collats pel cap de més amunt, que alhora cobra a tant la peça i no un preufet del client que ha contractat el servei.\nSaben una mica de tot, perquè un dia –o uns quants dies– treballen per a una empresa i l’endemà –o la setmana següent– treballen per a una altra empresa, que pot ser de la competència o d’un ram que no hi té res a vore. És per això que de vegades els pobres éssers mortals que despengem el telèfon a l’altra banda tenim la sensació que la persona que ens truca ja ens va trucar l’altre dia, no recordem exactament quan, i els ho fem saber, i llavors elles diu que contesten molt segures que no, que és impossible, que la campanya ha començat just avui, o just aquest dilluns. Però són gent amb memòria, i malgrat els milers de trucades que duen a coll, de les converses de l’autobús es desprèn que molts cops elles també són capaces de recordar aquell interlocutor, que ja hi van parlar, efectivament, perquè els explica exactament el mateix que ja els va dir i era una cosa força original o perquè els raona de la mateixa manera primer amable i després més contundent la seva petició que sisplau no li truquin mai més. Altres els diuen que els parlin en català, i aquestes rai, que segons quin client les contracta, i segons –suposo– el pressupost de la campanya, tenen l’ordre de fer-ho si els ho demana l’interlocutor. (Ja està bé, penso, que la qüestió de les rebotades del personal pel no-català inicial d’aquesta mena de trucades sorgeixi en la conversa d’aquestes dones. Vol dir que s’hi troben més o menys sovint.)\nTots els de l’autobús sentim històries sucoses cada cop que hi pugen aquestes dones. Diuen paraules clau per referir-se als diversos tipus d’interlocutors i als diversos models de conversa. Per exemple, quan aconsegueixen el sí de la víctima a la primera trucada diuen una cosa tan gràfica com ara «sucar el melindro» –i ja he dit que són tres dones. Però no explicaré més detalls ni repetiré més fórmules d’aquestes per no trair-les, perquè veig que elles són innocents, que senzillament tenen necessitat d’esbravar-se quan pleguen, i si dono més dades les podrien localitzar i potser buscar-los les pessigolles. No m’agradaria que per un comentari ingenu en un bloc tinguessin problemes i a més els de l’autobús ens quedéssim sense aquesta compensació diària que és com l’hola dels call-centers en versió oral i en directe.\nEnviat pel vigilant a 08:46\nEtiquetes de comentaris: anecdotari, autobusos, feina, històries del metro, telèfon\nLes granotes mascle volen el de sempre\nAutònoms del sector editorial\nEls vaixells de Lesseps\nCom sortir de la crisi\nHa guanyat l’esperança\nDret de somiar


El FC Barcelona s’uneix a La Liga Genuine Santander amb un equip impulsat per la Fundació Barça\nEl Barça tindrà aquesta temporada un equip format per persones amb diversitat funcional intel·lectual\nEl nou equip ha estat una iniciativa de l’àrea d’Inclusió i Diversitat del Club amb el suport de la Masia i l’impuls de la Fundació Barça\nEl FC Barcelona tindrà aquesta temporada un equip format per persones amb diversitat funcional intel·lectual. La creació d’aquest equip ha estat un dels primers objectius en l’àmbit social de la nova directiva, essent una de les propostes del president Joan Laporta abans d'assolir el nou mandat.\nEl nou equip és una iniciativa de l'àrea de Diversitat i Inclusió del Club en col·laboració amb la Masia, i que impulsa la Fundació Barça. El FC Barcelona comptarà també amb diferents entitats que treballen amb persones d'aquest col·lectiu, amb el propòsit de millorar la seva qualitat de vida mitjançant la inclusió social i laboral.\nEl resultat de tot aquest treball és un equip format per 30 jugadores i jugadors, un staff tècnic que constarà de 6 persones, totes elles amb àmplia experiència en la gestió d'equips de persones amb diversitat funcional, i un equip de persones voluntàries de suport.\nAquest equip participarà a la propera edició de LaLiga Genuine Santander, una proposta pionera en l'àmbit mundial desenvolupada per la Fundació LaLiga, que es va posar en marxa la temporada 2017/18.\nCal destacar el sistema de competició on es valoren els gols però també, i de manera molt especial, l'esportivitat, el joc net, el treball en equip, el respecte, la superació, i no només dels jugadors i jugadores, sinó també de l'staff tècnic i l'afició. Tant és així que es donen dos títols de lliga: un al campió esportiu i un altre al campió del joc net.\nEstà previst que la competició LaLiga Genuine Santander 2021-2022 s'iniciï durant el mes de gener amb la celebració de la primera fase de la competició, que es reprèn aquesta temporada després d'haver estat aturada des del mes de març del 2020 degut a la pandèmia del Covid-19.\nLa Fundació Barça té experiència també amb aquest col·lectiu ja que des de l’any 2015 porta a terme el programa Diversitat a Catalunya, amb el suport de La Fundació Bancaria La Caixa, i posteriorment també a diverses escoles de la ciutat de Nova York i també del Japó. Aquest programa està adreçat a infants i joves que presenten diversitat funcional i que per mitjà de la metodologia FutbolNet tenen la possibilitat d’accedir a l’activitat física i l’esport.


Aquí teniu tot el material que hi ha a la web per implicar els pares en l’educació musical.\nEl paper dels pares és molt important en l’aprenentatge de qualsevol instrument. Per això vaig fer una guia per als pares que els dóna idees de com ajudar el seu fill a estudiar violí, motivar-se i passar-s’ho bé aprenent.\nCom que és un tema molt personal us ho penjo també en format .doc, perquè pugueu afegir, canviar i treure tot el que vulgueu.\nGuia d’estudi del violí (pdf)\nGuia d’estudi del violí (doc)\nTenir cura de l’instrument\nFitxa amb consells perquè els nens i els pares aprenguin a tenir cura del violí: protegir-lo de canvis de temperatura, netejar la resina del violí, destensar l’arc, etc. També el pots imprimir i penjar-lo a la classe de violí.\nCuida el teu violí (pdf)\nIdees per fer activitats en família relacionades amb la música: audicions, lectures, concert de Nadal en família, joc de taula per violinistes.\nUna bona idea de cara al final de curs és un concert solidari. Aconseguirem implicar els nens en la organitació del concert, els farem descobrir que la seva música té un valor i els sensibilitzarem amb la situació de les persones més desfavorides. Organitzar-lo és més fàcil del que sembla. Què necessites? -Fer la proposta [...]\nEl curs passat en una de les escoles on dono classe vam treballar el Cant Espiritual Negre com a tema del curs. Els alumnes van fer una recerca sobre el context històric de l’esclavitud a Amèrica, el work song i el cant espiritual. El concert final va ser audiovisual: els alumnes van tocar cançons espirituals, [...]\nA vegades em costa fer que els alumnes estudiïn durant les vacances i com més insisteixo menys cas em fan…. Aquest Nadal els he fet un cartell perquè organitzin un concert per la seva família i amics. Hi ha espais per escriure el nom de l’intèrpret, la data i el lloc de l’actuació. Al centre [...]